CELEX: 62018CN0021
Language: el
Date: 2018-01-11 00:00:00
Title: Υπόθεση C-21/18: Αίτηση προδικαστικής αποφάσεως την οποία υπέβαλε το Svea hovrätt (Σουηδία) στις 11 Ιανουαρίου 2018 — Textilis Ltd, Ozgur Keskin κατά Svenskt Tenn Aktiebolag

12.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/13
            
         Αίτηση προδικαστικής αποφάσεως την οποία υπέβαλε το Svea hovrätt (Σουηδία) στις 11 Ιανουαρίου 2018 — Textilis Ltd, Ozgur Keskin κατά Svenskt Tenn Aktiebolag
   (Υπόθεση C-21/18)
   (2018/C 094/16)
   Γλώσσα διαδικασίας: η σουηδική
   
      Αιτούν δικαστήριο
   
   Svea hovrätt
   
      Διάδικοι στην υπόθεση της κύριας δίκης
   
   
      Εκκαλούντες: Textilis Ltd, Ozgur Keskin
   
      Εφεσίβλητη: Svenskt Tenn Aktiebolag
   
      Προδικαστικά ερωτήματα
   
   
               1)
            
            
               Πρέπει το άρθρο 4 του κανονισμού (ΕΕ) 2015/2424 (1) του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2015, για την τροποποίηση του κανονισμού (ΕΚ) αριθ. 207/2009 του Συμβουλίου για το κοινοτικό σήμα, κ.λπ., να ερμηνευθεί υπό την έννοια ότι το άρθρο 7, παράγραφος 1, στοιχείο ε', σημείο iii, [του κανονισμού 207/2009], υπό τη νέα διατύπωσή του, είναι εφαρμοστέο όταν δικαστής πρέπει να εξετάσει αίτημα κηρύξεως ακυρότητας (βάσει του άρθρου 52, παράγραφος 1, στοιχείο α' του κανονισμού 207/2009) μετά την έναρξη ισχύος της τροποποιήσεως, δηλαδή μετά τις 23 Μαρτίου 2016, ενώ η αγωγή για κήρυξη ακυρότητας ασκήθηκε πριν από την εν λόγω ημερομηνία και συνεπώς αφορά σήμα καταχωρισμένο πριν από αυτή την ημερομηνία;
            
         
               2)
            
            
               Πρέπει το άρθρο 7, παράγραφος 1, στοιχείο ε', σημείο iii, του κανονισμού 207/2009, στην εφαρμοστέα διατύπωσή του, να ερμηνευθεί υπό την έννοια ότι καλύπτει ένα σημείο που αποτελείται από δισδιάστατη αναπαράσταση δισδιάστατου προϊόντος, για παράδειγμα ύφασμα διακοσμημένο με το επίμαχο εν προκειμένω σημείο;
            
         
               3)
            
            
               Αν η απάντηση στο ερώτημα 2 είναι καταφατική, βάσει ποιων αρχών πρέπει να ερμηνευθεί το χωρίο «σημεία που συνίστανται αποκλειστικά από το σχήμα (ή άλλο χαρακτηριστικό) που προσδίδει ουσιαστική αξία στο προϊόν» στο άρθρο 7, παράγραφος 1, στοιχείο ε', σημείο iii, του κανονισμού 207/2009, στην περίπτωση που η καταχώριση αφορά ευρύ φάσμα κλάσεων προϊόντων και πλείστα προϊόντα και το σημείο μπορεί να τεθεί με διάφορους τρόπους στα προϊόντα; Πρέπει η εκτίμηση να γίνει βάσει πιο αντικειμενικών/γενικών κριτηρίων, για παράδειγμα με σημείο αφετηρίας το πώς φαίνεται το σήμα και το πώς μπορεί να τεθεί σε διάφορα προϊόντα, δηλαδή χωρίς να ληφθεί υπόψη ο τρόπος με τον οποίο ο δικαιούχος του σήματος έχει όντως επιθέσει ή σκοπεύει να επιθέσει το σημείο σε διάφορα προϊόντα;
            
         
      (1)  EE 2015, L 341, σ. 21.